text: #concertperlallibertat: "CiU, prou de dubtes i elucubracions" - Cartes Lectors - El Periódico
  #concertperlallibertat: "CiU, prou de dubtes i elucubracions"
  Dimarts, 2 de juliol del 2013 Jaume Molsosa (Torelló)
  Llegeixo les declaracions que els dirigents de CiU fan després del concert al Camp Nou. Josep Rull, Jordi Turull i Josep Antoni Duran Lleida parlen. Rull afirma que el concert "és una mostra d'esperança i llibertat del poble de Catalunya"; Turull explica que "ara, un poble dret demana llibertat i democràcia"; i Duran Lleida, com sempre, va plorar a Mariano Rajoy: li va demanar que fes una proposta atractiva per als catalans. La veritat és que no ho entenc: ¿quant d'alt i clar ha de parlar el poble? ¿Els catalans vam expressar al Camp Nou esperança, vam demanar llibertat, i vam implorar una vegada a Madrid? No. El que els catalans vam fer dissabte va ser proclamar a tots els polítics que actuïn ja: prou d'indecisió. Estem farts de Madrid, de Castella, de les promeses incomplertes, de les humiliacions i els sarcasmes; de la política de fira. CiU: volem la independència, ¿com us ho hem de dir? Volem moviment i que s'acabin les elucubracions, els dubtes, i l'espera de respostes que no arriben mai.